11. รายการระหว่างกัน

  11.1 รายการระหว่างกัน ระหว่างบริษัทฯ บริษัทย่อย บริษัทร่วม และบริษัทที่เกี่ยวข้อง
  (แสดงรายการระหว่างกันเฉพาะรายการที่มีมูลค่า 500,000 บาท ขึ้นไป)

[TABLE]

  6.2 ความจำเป็นของรายการดังกล่าวและความเห็นของกรรมการบริษัท
  และคณะกรรมการตรวจสอบ

6.2.1 ความจำเป็นของรายการระหว่างกันระหว่างบริษัท บริษัทย่อย
บริษัทร่วมและบริษัทที่เกี่ยวข้องที่เกิดขึ้นพอสรุปได้ดังนี้

-   รายการระหว่างกันซึ่งเกิดจากการค้าตามปกติเป็นรายการที่เกิดขึ้น เนื่องจาก
    การที่บริษัทได้ประกอบธุรกิจกับบริษัทย่อย บริษัทร่วม และบริษัทที่เกี่ยวข้อง
    ในลักษณะการค้าตามปกติเฉพาะที่มีความจำเป็นอันเนื่องมาจากการดำเนินธุรกิจเท่านั้น
    ซึ่งบริษัทจะดำเนินการค้าดังกล่าวในลักษณะเดียบกับคู่ค้าของบริษัททั่วไป
    โดยกลุ่มบริษัทมีนโยบายที่จะซื้อสินค้าหรือรับบริการจากบริษัทในกลุ่ม
    โดยเปรียบเทียบกับประโยชน์ที่จะได้รับจากสินค้าและบริการนั้น
    และต้องสามารถเสนอราคาและคุณภาพที่สามารถแข่งขันกับผู้ประกอบการอื่นได้
    รายการระหว่างกันในลักษณะนี้จึงอาจเกิดขึ้นต่อไปตามปกติของการประกอบการค้าของบริษัท
    ลักษณะของรายการ ได้แก่ การให้บริการรับเหมาก่อสร้าง การให้บริการบริหารโครงการ
    การให้บริการในการให้เช่าอุปกรณ์ก่อสร้างและบริการอื่นๆ การซื้อวัตถุดิบหรือวัสดุก่อสร้าง
    เป็นต้น

-   รายการระหว่างกัน ณ สิ้นวันที่ 31 ธันวาคม ปี 2547 จำนวน 1,903 ล้านบาท
    เป็นรายการสัญญาให้สิทธิซื้อหุ้นบริษัท น้ำประปาไทย จำกัด
    สัญญาให้สิทธิซื้อหุ้นดังกล่าวให้สิทธิบริษัทฯ ภายในเวลา 6 เดือน ที่จะซื้อหุ้นสามัญของบริษัท
    น้ำประปาไทย จำกัด จากผู้ให้สิทธิจำนวน 10.5 ล้านหุ้น หุ้นดังกล่าวมีราคาตราไว้หุ้นละ 100
    บาท และชำระแล้วบางส่วนเป็นเงินทั้งสิ้น 612 ล้านบาท ในราคาซื้อเบื้องต้นไม่เกิน 1,628
    ล้านบาท
    (มูลค่าหุ้นที่ได้มีการประเมินโดยที่ปรึกษาทางการเงินอิสระภายนอกจะสูงกว่าราคาซื้อเบื้องต้นดังกล่าว)
    ค่าสิทธินี้มีค่าตอบแทนเป็นจำนวนเงิน 0.5 ล้านบาท และบริษัทฯ
    สามารถขอขยายระยะเวลาการซื้อหุ้นดังกล่าวได้อีก 6 เดือน
    โดยต้องชำระค่าตอบแทนการขยายกำหนดเวลาแก่ผู้ให้สิทธิอีกเป็นจำนวน 0.3 ล้านบาท
    ทั้งนี้ภายใต้สัญญาให้สิทธิซื้อหุ้น บริษัทฯ ได้ชำระเงินร้อยละ 90
    ของราคาซื้อเบื้องต้นตามสัญญารวมเป็นเงิน 1,465 ล้านบาท
    เพื่อเป็นเงินประกันการซื้อหุ้นดังกล่าว โดยก่อนครบกำหนดระยะเวลาตามสัญญา บริษัทฯ
    จะเป็นผู้รับผิดชอบในการชำระเงินค่าหุ้นที่บริษัท น้ำประปาไทย จำกัด เรียกชำระเพิ่มเติม
    โดยเงินประกันและเงินค่าหุ้นที่ชำระเพิ่มเติมดังกล่าวนี้ หากบริษัทฯ
    ไม่ใช้สิทธิซื้อหุ้นตามสัญญาแล้ว
    ผู้ให้สิทธิดังกล่าวจะคืนเงินประกันและเงินค่าหุ้นที่ชำระเพิ่มเติมให้แก่บริษัทฯ
    พร้อมดอกเบี้ยในอัตราตามที่กำหนดในสัญญา โดยไม่มีการหักเบี้ยปรับใดๆ ทั้งสิ้น และบริษัทฯ
    ได้ทำการขยายกำหนดเวลาออกไป 3 ครั้ง โดยครั้งหลังสุดได้ขอขยายเวลาออกไปจากวันที่
    16 มิถุนายน 2547 เป็นวันที่ 16 ธันวาคม 2547 ทั้งนี้รายการดังกล่าว บริษัทฯ
    ได้ถือปฏิบัติตามระเบียบของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย อีกทั้งบริษัทฯ ได้รับมติคณะกรรมการบริษัทฯ ครั้งที่
    3/2547 วันที่ 3 พฤศจิกายน 2547 ให้ใช้สิทธิซื้อหุ้นสามัญของบริษัท น้ำประปาไทย จำกัด
    ทั้งจำนวน โดยบริษัทฯ ต้องจ่ายค่าตอบแทนในการใช้สิทธิเพิ่มเติมอีกในอัตรา 7.50 บาทต่อหุ้น
    สำหรับระยะยาวที่ขยายออกไปทุกๆ 6 เดือน ตั้งแต่วันที่ 17 ธันวาคม 2546

-   เมื่อวันที่ 22 มิถุนายน 2548
    ที่ประชุมวิสามัญผู้ถือหุ้นของบริษัทฯได้มีมติอนุมัติให้บริษัทฯดำเนินการเกี่ยวกับเงินลงทุนในบริษัทน้ำประปาไทย
    จำกัด ดังต่อไปนี้

  1) อนุมัติให้บริษัทฯซื้อหุ้นสามัญของบริษัท น้ำประปาไทย จำกัด จากผู้ถือหุ้นรายเดิม รวมจำนวน
  15,000,000 หุ้น มูลค่าที่ตราไว้หุ้นละ 100 บาท คิดเป็นร้อยละ 50
  ของทุนจดทะเบียนและชำระแล้วในมูลค่าเป็นจำนวนทั้งสิ้นไม่เกิน 3,600,000,000 บาท
  (หรือไม่เกิน 240 บาทต่อหุ้น)

  2) อนุมัติการขายและ/หรือโอนสิทธิซื้อหุ้นสามัญบางส่วนของบริษัท น้ำประปาไทย จำกัด
  ที่อาจจะเกิดขึ้นในอนาคตให้แก่บุคคล และ/หรือนิติบุคคลอื่นเข้าเป็นผู้ร่วมลงทุน โดยกลุ่มบริษัทฯ
  ยังคงสัดส่วนในการเป็นผู้ถือหุ้นรายใหญ่ และกลุ่มบริษัทฯจะถือหุ้นในบริษัท น้ำประปาไทย จำกัด
  ไว้ไม่น้อยกว่าร้อยละ 51 ของทุนจดทะเบียน โดยที่ประชุม
  ผู้ถือหุ้นมอบหมายให้คณะกรรมการบริหารเป็นผู้มีอำนาจพิจารณาอนุมัติในรายละเอียด ราคาขาย
  และเงื่อนไขต่าง ๆ เพื่อเสนอขายให้แก่บุคคลและ/หรือนิติบุคคลอื่นต่อไป

  เมื่อวันที่ 2 สิงหาคม 2548 บริษัทฯ ได้ดำเนินการซื้อหุ้นสามัญของบริษัท น้ำประปาไทย จำกัด
  จากผู้ถือหุ้น รายเดิม รวม จำนวน 15,000,000 หุ้น คิดเป็นจำนวนเงินที่จ่ายทั้งหมด
  3,311,275,840 บาท (รวมค่าใช้จ่ายที่เกี่ยวข้อง) คิดเป็นร้อยละ 50
  ของทุนจดทะเบียนและชำระแล้วของบริษัท น้ำประปาไทย จำกัด

  อย่างไรก็ตาม เนื่องจาก บริษัทฯ มีความตั้งใจที่จะถือเงินลงทุนดังกล่าว
  นี้เป็นการชั่วคราวและจะขายออกไปภายในระยะเวลาไม่เกินหนึ่งปี ดังนั้น บริษัทฯ
  จึงไม่รวมเงินลงทุนดังกล่าวนี้เป็นเงินลงทุนในบริษัทร่วมและไม่ถือบริษัท น้ำประปาไทย จำกัด
  เป็นบริษัทย่อย แต่ได้แยกแสดงเงินลงทุนดังกล่าว นี้เป็นสินทรัพย์หมุนเวียนภายใต้หัวข้อ
  “เงินลงทุนระยะสั้น” ในงบดุล และแสดงมูลค่าตามราคาทุนที่ซื้อมา
  ซึ่งบริษัทฯได้รับอนุมัติโดยผู้ถือหุ้นของบริษัทฯให้ขายหุ้นสามัญในบริษัท น้ำประปาไทย จำกัด
  ส่วนหนึ่งไว้แล้ว และจะนำเสนอเพื่อขออนุมัติเพิ่มเติม

  เมื่อวันที่ 15 สิงหาคม 2548 ที่ประชุมคณะกรรมการบริษัท น้ำประปาไทย จำกัด
  ได้ประกาศจ่ายเงินปันผลระหว่างกาลให้แก่
  ผู้ถือหุ้นของบริษัทดังกล่าวจากผลการดำเนินงานสำหรับงวดตั้งแต่วันที่ 1 มกราคม 2548 ถึงวันที่
  30 มิถุนายน 2548 ในอัตราหุ้นละ 3.50 บาท
  บริษัทฯได้บันทึกเงินปันผลที่ได้รับเป็นรายการหักจากมูลค่าเงินลงทุน

  เมื่อวันที่ 26 สิงหาคม 2548 ที่ประชุมคณะกรรมการบริษัทฯ ได้มีมติอนุมัติให้บริษัทฯ
  ขายหุ้นสามัญของบริษัท น้ำประปาไทย จำกัด จำนวนรวม 2,950,000 หุ้น หรือคิดเป็นร้อยละ
  9.83 ของทุนจดทะเบียนและชำระแล้วของบริษัท น้ำประปาไทย จำกัด ให้แก่ผู้ลงทุนสามราย
  ในราคาหุ้นละ 290 บาท รวมเป็นเงินจำนวน 855,500,000 บาท
  โดยมีรายละเอียดการขายดังนี้

  1) เมื่อวันที่ 29 สิงหาคม 2548 บริษัทฯ ได้ทำสัญญาซื้อขายหุ้นกับบริษัท ทางด่วนกรุงเทพ จำกัด
  (มหาชน) เพื่อขายหุ้นสามัญของบริษัท น้ำประปาไทย จำกัด ส่วนหนึ่ง จำนวน 1,450,000 หุ้น
  หรือคิดเป็นร้อยละ 4.83 ของทุน จดทะเบียนและชำระแล้วของบริษัท น้ำประปาไทย จำกัด
  ให้แก่บริษัท ทางด่วนกรุงเทพ จำกัด (มหาชน) ในราคาขายหุ้นละ 290 บาท รวมเป็นเงิน
  420,500,000 บาท โดยเมื่อวันที่ 1 กันยายน 2548 บริษัท ทางด่วนกรุงเทพ จำกัด (มหาชน)
  ได้ชำระเงินมัดจำให้บริษัทฯ จำนวน 100,000,000 บาท
  และชำระเงินค่าหุ้นส่วนที่เหลือในเดือนพฤศจิกายน 2548
  บริษัทฯได้บันทึกกำไรจากการจำหน่ายเงินลงทุนเป็นจำนวน 105,487,500 บาท
  ซึ่งได้แสดงไว้ในงบกำไรขาดทุนสำหรับปีปัจจุบัน

  2) เมื่อวันที่ 26 กันยายน 2548 บริษัทฯ ได้ขายหุ้นสามัญของบริษัท น้ำประปาไทย จำกัด
  เพิ่มเติมอีก ส่วนหนึ่ง จำนวน 750,000 หุ้น หรือคิดเป็นร้อยละ 2.5
  ของทุนจดทะเบียนและชำระแล้วของบริษัท น้ำประปาไทย จำกัด ให้แก่ ผู้ลงทุนรายหนึ่ง
  ในราคาขายหุ้นละ 290 บาท รวมเป็นเงิน 217,500,000 บาท
  และมีกำไรจากการจำหน่ายเงินลงทุนเป็นจำนวน 54,562,500 บาท
  ซึ่งได้แสดงไว้ในงบกำไรขาดทุนสำหรับปีปัจจุบัน

  3) เมื่อวันที่ 29 พฤศจิกายน 2548 บริษัทฯ ได้ขายหุ้นสามัญของบริษัท น้ำประปาไทย จำกัด
  เพิ่มเติมอีกส่วนหนึ่ง จำนวน 750,000 หุ้น หรือคิดเป็นร้อยละ 2.5
  ของทุนจดทะเบียนและชำระแล้วของบริษัท น้ำประปาไทย จำกัด ให้แก่ ผู้ลงทุนรายหนึ่ง
  ในราคาขายหุ้นละ 290 บาท รวมเป็นเงิน 217,500,000 บาท
  และมีกำไรจากการจำหน่ายเงินลงทุนเป็นจำนวน 54,562,500 บาท
  ซึ่งได้แสดงไว้ในงบกำไรขาดทุนสำหรับปีปัจจุบัน

  เมื่อวันที่ 10 มกราคม 2549 ที่ประชุมวิสามัญผู้ถือหุ้นของบริษัท น้ำประปาไทย จำกัด
  ได้มีมติอนุมัติให้บริษัท น้ำประปาไทย จำกัด ดำเนินการดังต่อไปนี้

  1) อนุมัติให้ซื้อหุ้นสามัญของบริษัท วอเตอร์โฟลว์ จำกัด
  จากผู้ถือหุ้นเดิมของบริษัทดังกล่าวในอัตราร้อยละ 99.99 ของทุนจดทะเบียนของบริษัทดังกล่าว
  (ซึ่งเดิมหุ้นจำนวนนี้เคยถูกถือโดยบริษัทที่เกี่ยวข้องกันและได้ขายให้บุคคลภายนอกแล้ว)
  โดยกำหนดราคาซื้อไม่เกินมูลค่าหุ้นละ 7,000 บาท หรือเป็นจำนวนเงินรวมไม่เกิน 700
  ล้านบาท ทั้งนี้ราคาซื้อดังกล่าวใกล้เคียงกับมูลค่าซึ่งได้ประเมินโดยที่ปรึกษาทางการเงินอิสระ

  2) อนุมัติให้เพิ่มทุนจดทะเบียนจาก 3,000 ล้านบาท เป็น 3,250 ล้านบาท
  โดยการออกหุ้นสามัญเพิ่มทุนจำนวน 2.5 ล้านหุ้น มูลค่าที่ตราไว้หุ้นละ 100 บาท
  ให้แก่ผู้ถือหุ้นเดิมตามสัดส่วนการถือหุ้น ในราคาขายหุ้นละ 290 บาท รวมเป็นเงินทั้งสิ้น 725
  ล้านบาท

  เมื่อวันที่ 23 มกราคม 2549 ที่ประชุมคณะกรรมการบริษัท น้ำประปาไทย จำกัด
  ได้มีมติอนุมัติให้จ่ายเงินปันผลระหว่างกาล สำหรับผลการดำเนินงานตั้งแต่วันที่ 1 กรกฎาคม
  2548 ถึงวันที่ 31 ธันวาคม 2548 ในอัตราหุ้นละ 3.15 บาท รวมเป็นเงิน 94.5 ล้านบาท
  ให้แก่ผู้ถือหุ้นที่มีรายชื่อปรากฎอยู่ในสมุดทะเบียน ผู้ถือหุ้น ณ วันที่ 31 ธันวาคม 2548 โดยบริษัท
  น้ำประปาไทย จำกัด จะจ่ายเงินปันผลระหว่างกาลดังกล่าวในเดือนพฤษภาคม 2549

-   นโยบายการตั้งสำรองหนี้สูญระหว่างบริษัทในกลุ่ม สำหรับรายการลูกหนี้การค้า เจ้าหนี้การค้า
    และเงินกู้ยืมสำหรับบริษัทในเครือที่มียอดคงค้างนานจะไม่มีการตั้งสำรองหนี้สูญ
    เนื่องจากเป็นบริษัทในกลุ่มเดียวกัน มีผู้ถือหุ้นรายใหญ่เป็นกลุ่มเดียวกัน
    ผู้บริหารจึงมีความเห็นว่าบริษัทในเครือมีความสามารถในการชำระคืนได้ในอนาคต
    อย่างไรก็ตาม ในปี 2542 บริษัทได้ตั้งสำรองหนี้สูญสำหรับกิจการร่วมค้า บีบีซีดี
    และกิจการร่วมค้า บีบีซีที
    เนื่องจากในช่วงเวลานั้นเป็นช่วงเวลาที่เกิดวิกฤตเศรษฐกิจของประเทศ
    จึงมีนโยบายการตั้งสำรองหนี้สูญในลักษณะระมัดระวัง ดังนั้น
    ผู้สอบบัญชีจึงมีการตั้งสำรองหนี้สูญสำหรับกิจการร่วมค้าทั้งสอง ปัจจุบัน กิจการร่วมค้า บีบีซีที
    ได้ชำระคืนยอดคงค้างแก่บริษัทหมดทั้งจำนวนแล้ว
    บริษัทจึงมีโครงการโอนกลับค่าเผื่อหนี้สงสัยจะสูญสำหรับกิจการร่วมค้า บีบีซีที
    ออกสำหรับกิจการร่วมค้า บีบีซีดี ยังคงมียอดค้างอยู่

  6.2.2 ความเห็นของกรรมการบริษัทและคณะกรรมการตรวจสอบเกี่ยวกับรายการระหว่างกัน

-   รายการที่บริษัทรับงานก่อสร้างจากบริษัทที่เกี่ยวข้องกันในลักษณะรับเหมาช่วง
    โดยได้ทำสัญญาในราคาที่เหมาะสม
    ซึ่งต้นทุนของโครงการสัญญาได้มีการสอบทานจากวิศวกรบริษัทว่าอยู่ในเกณฑ์ที่เหมาะสมและเป็นไปตามการค้าปกติทั่วไป

-   รายการค่าบริหารโครงการเป็นรายการที่บริษัทส่งบุคลากรเข้าไปบริหารในบริษัทที่เกี่ยวข้องกัน
    และในโครงการในกิจการร่วมค้าต่างๆ
    ซึ่งบริษัทฯได้ทำสัญญาเรียกเก็บค่าบริหารจากบริษัทที่เกี่ยวข้องกันและกิจการร่วมค้านั้นๆ
    ส่วนประกอบที่นำมาเรียกเก็บค่าบริหารโครงการ ได้แก่ เงินเดือน โบนัส
    สวัสดิการต่างๆและค่าใช้จ่ายในการบริหารอื่นๆ

-   รายการค่าบริการเป็นรายการที่บริษัทให้กิจการร่วมค้า
    และบริษัทย่อยเช่าเครื่องจักรและอุปกรณ์ โดยคิดราคาค่าเช่า ในอัตราใกล้เคียงกับอัตราตลาด
    ซึ่งเป็นไปตามการค้าปกติทั่วไป

-   รายการค่าสินค้าเป็นรายการที่บริษัทซื้อขายสินค้าจากบริษัทที่เกี่ยวข้องกันโดยคิดราคาที่ใกล้เคียงกับราคาตลาด
    ซึ่งเป็นไปตามการค้าปกติทั่วไป

-   ลูกหนี้เงินกู้ระหว่างกันมีการคิดดอกเบี้ยในอัตราที่เหมาะสมและเป็นไปตามการค้าปกติทั่วไปรายการระหว่างกันได้นำเสนอต่อที่ประชุมของคณะกรรมการบริษัทหรือคณะกรรมการบริหาร
    เพื่อพิจารณาความเหมาะสมแล้ว

  6.3. มาตรการหรือขั้นตอนการอนุมัติการทำรายงานระหว่างกัน

บริษัทได้ปฏิบัติตามข้อกำหนด กฎระเบียบของคณะกรรมการกำกับหลักทรัพย์ และตลาดหลักทรัพย์ ทั้งนี้
หากรายการที่อาจมีความขัดแย้งทางผลประโยชน์รายการใดจะต้องผ่านการเห็นชอบจากคณะกรรมการบริษัท
โดยคณะกรรมการตรวจสอบจะต้องเห็นชอบด้วยกับรายการระหว่างกันนั้น
บริษัทได้ดำเนินการให้เป็นไปตามข้อกำหนด หรือ กฎระเบียบนั้นๆ
โดยอนุมัติการเข้าทำรายการระหว่างกันดังกล่าวจะต้องคำนึงถึงประโยชน์สูงสุดของบริษัท
ความยุติธรรม ความสมเหตุสมผลของรายการ และเป็นไปตามราคาตลาดอันเป็นการค้าปกติ
นอกจากนี้ ผู้มีส่วนได้ส่วนเสียหรืออาจมีความขัดแย้งทางผลประโยชน์ในรายการระหว่างกัน
จะไม่สามารถมีส่วนร่วมในการพิจาณาอนุมัติรายการระหว่างกันในลักษณะดังกล่าวได้
เพื่อความเป็นธรรม และเพื่อผลประโยชน์สูงสุดของบริษัท
และหากเป็นรายการระหว่างกันที่เข้าข่ายตามข้อประกาศ คำสั่ง ข้อกำหนด
หรือกฎของตลาดหลักทรัพย์แห่งประเทศไทย
บริษัทได้ปฏิบัติตามข้อกำหนดของตลาดหลักทรัพย์แห่งประเทศไทย

6.4 นโยบายหรือแนวโน้มการทำรายการระหว่างกันในอนาคต

บริษัทจะปฏิบัติตามข้อกำหนดและระเบียบของคณะกรรมการกำกับหลักทรัพย์ และตลาดหลักทรัพย์ ทั้งนี้
หากรายการที่อาจมีความขัดแย้งทางผลประโยชน์รายการใดจะต้องผ่านการเห็นชอบจากคณะกรรมการบริษัท
โดยคณะกรรมการตรวจสอบจะต้องเห็นชอบด้วยกับรายการระหว่างกันนั้น
บริษัทได้ดำเนินการให้เป็นไปตามข้อกำหนด หรือ กฎระเบียบนั้นๆ
โดยอนุมัติการเข้าทำรายการระหว่างกันดังกล่าวจะต้องคำนึงถึงประโยชน์สูงสุดของบริษัท
ความยุติธรรม ความสมเหตุสมผลของรายการ และเป็นไปตามราคาตลาดอันเป็นการค้าปกติ

นอกจากนี้ ผู้มีส่วนได้ส่วนเสียหรืออาจมีความขัดแย้งทางผลประโยชน์ในรายการระหว่างกัน
จะไม่สามารถมีส่วนร่วมในการพิจจารณาอนุมัติรายการระหว่างกันในลักษณะดังกล่าวได้
เพื่อความเป็นธรรม และเพื่อผลประโยชน์สูงสุดของบริษัท
และหากเป็นรายการระหว่างกันที่เข้าข่ายตามข้อบังคับ ประกาศ คำสั่ง ข้อกำหนด
หรือกฎของตลาดหลักทรัพย์แห่งประเทศไทย
บริษัทจะปฏิบัติตามข้อกำหนดของตลาดหลักทรัพย์แห่งประเทศไทย

อนึ่ง กิจการที่เกี่ยวข้องกับบริษัทฯ มีโครงสร้างการถือหุ้นที่สามารถแบ่งได้ดังนี้

1) โครงสร้างการถือหุ้นที่มีบริษัทฯ ถือหุ้นร่วมกับผู้ถือหุ้นใหญ่ของบริษัท เช่น บริษัท รถไฟฟ้ากรุงเทพ
จำกัด(มหาชน) บริษัท บางกอก คอนกรีต อินดัสทรี จำกัด เป็นต้น
โดยโครงสร้างการถือหุ้นเป็นไปตามลักษณะการลงทุนโดยทั่วไป
ซึ่งผู้ถือหุ้นใหญ่อาจมีการร่วมลงทุนกับบริษัทในกิจการที่บริษัทอาจมีข้อจำกัดในการลงทุน อาทิ
กระแสเงินสดของบริษัท นโยบายการลงทุน เป็นต้น
ซึ่งการที่ผู้ถือหุ้นใหญ่ของบริษัทเข้าร่วมถือหุ้นในกิจการนั้น
จะทำให้บริษัทมีข้อได้เปรียบในเรื่องอำนาจการควบคุม
ซึ่งทำให้การดำเนินกิจการสามารถเป็นไปในแนวทางเดียวกันได้

2) โครงสร้างการถือหุ้นที่มีบริษัทฯถือหุ้น เช่น บริษัท ประปาปทุมธานี จำกัด บริษัท
ทางด่วนกรุงเทพ จำกัด (มหาชน) เป็นต้น

3) โครงสร้างการถือหุ้นที่มีผู้ถือหุ้นใหญ่ของบริษัทถือหุ้น เช่น บริษัท ซีเค.ออฟฟิช ทาวเวอร์ จำกัด
บริษัท มหาศิริ จำกัด บริษัท เอกซ์เปอร์ต ทรานสปอร์ต จำกัด บริษัท ไฮกรีต โปรดักส์ แอนด์
เทคโนโลยี จำกัด (ณ ปัจจุบัน ตั้งแต่ปี 2549 เป็นต้นไป ไม่มีความเกี่ยวข้องกับบริษัทฯ แล้ว)
ห้างหุ้นส่วนจำกัด ศิลาทรายกรีต บริษัท สยาม ไวร์ อินดัสทรี จำกัด เป็นต้น

นโยบายการพิจารณาอนุมัติรายการระหว่างกันกับกิจการที่เกี่ยวข้อง
จะเป็นไปตามขั้นตอนที่ต้องพิจารณาโดยคณะกรรมการบริษัทและคณะกรรมการตรวจสอบ
โดยผู้มีส่วนได้ส่วนเสียหรืออาจมีความขัดแย้งทางผลประโยชน์ในรายการระหว่างกันจะไม่สามารถมีส่วนร่วมในการอนุมัติได้
โดยเกณฑ์ที่คณะกรรมการบริษัทและคณะกรรมการตรวจสอบใช้เป็นแนวทางพิจารณา คือ
กิจการที่เกี่ยวข้องต้องเสนอผลิตภัณฑ์หรือบริการที่สามารถแข่งขันได้ทั้งในด้านราคาและคุณภาพ
ในทางกลับกัน หากบริษัทให้บริการแก่กิจการที่เกี่ยวข้อง
บริษัทจะต้องเสนอราคาและคุณภาพที่เป็นไปตามมาตรฐานหรือตามราคาตลาด
ไม่เอื้อประโยชน์แก่กิจการที่เกี่ยวข้อง
ซึ่งอาจจะทำให้เป็นการถ่ายเทผลประโยชน์ให้แก้ผู้ที่มีความขัดแย้งทางผลประโยชน์กับบริษัทฯ

แนวโน้มของรายการระหว่างกันที่เป็นการให้กู้ยืมเงินที่เกิดขึ้นในอนาคต คือ
รายการกู้ยืมระหว่างบริษัท บริษัทย่อย และกิจการร่วมค้า
เนื่องจากเป็นการช่วยเหลือทางด้านการเงินในการดำเนินธุรกิจ
เพื่อเป็นการสนับสนุนและเกื้อกูลธุรกิจซึ่งกันและกัน จะถือว่าเป็นปกติของธุรกิจ
และการพิจารณาอนุมัติรายการจะคำนึงถึงผลประโยชน์สูงสุดของบริษัทเป็นหลัก ทั้งนี้
สำหรับการกู้ยืมระหว่าง บริษัทหรือบริษัทย่อย หรือกิจการร่วมค้า กับบริษัทที่เกี่ยวข้องกันซึ่งมี
ผู้ถือหุ้นรายใหญ่ หรือกรรมการ หรือผู้บริหารของบริษัทเข้าไปถือหุ้นนั้น
กลุ่มบริษัทไม่มีนโยบายที่จะให้กู้ยืมเงินระหว่างกันอีกต่อไปในอนาคต

อย่างไรก็ตาม ที่ผ่านมา พบว่าข้อดีในการทำรายการระหว่างกันกับกิจการที่เกี่ยวข้องกันดังกล่าว
ส่งผลให้เกิดความยืดหยุ่นในการทำงาน และมีการส่งมอบงานได้ตรงกับกำหนดการ
ซึ่งเป็นปัจจัยที่สำคัญต่อธุรกิจก่อสร้างและสามารถสนับสนุนผลการดำเนินงานของบริษัทได้อย่างต่อเนื่อง

อนึ่ง สำหรับรายการระหว่างกันใดๆ ที่จะเกิดขึ้นในอนาคต กลุ่มบริษัทฯ
จะถือปฏิบัติตามระเบียบของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยโดยเคร่งครัด